ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोरोना वायरस  की ताजा स्थिति- नए मामलों का पता लगा
(कोरोना वायरस के संक्रमण को देखते हुए सरकार स्थिति पर करीबी नजर रखे हुए और साथ ही इसे रोकने के लिए कई तरह के प्रयास किए जा रहे हैं। कैबिनेट सचिव ने आज 16 वीं समीक्षा बैठक की जिसमें ईरान से भारतीय नागरिकों को स्वदेश लाने की तैयारियों पर विस्तार से चर्चा की गई।
कोरोना के 90 से ज्यादा देशों में फैल जाने और दुनियाभर में एक लाख से ज्यादा लोगों के इससे संक्रमित होने के मद्देनजर राज्यों और संघशासित प्रदेशों से कहा गया है कि वे यात्रियों की सौंपी गई सूचि के अनुरूप अपनी सामुदायिक निगरानी को और बढ़ाएं।
फ्रांस, अमरीका और स्पेन में कोरोना के बढ़ते मामलों को देखते हुए यह फैसला लिया गया है कि 12 अन्य देशों के यात्रियों के साथ ही इन देशों से भारत आने वाले यात्रियों के लिए भी ही हवाई अड्डों पर अलग से एयर ब्रिजों की व्यवस्था की जाए।
बैठक में इस बात पर भी जोर दिया गया कि लोगों को निम्निलिखित दिशा निर्देशों के अनुरूप मास्क का इस्तेमाल करने के बारे में जागरुक बनाना जरूरी है:-
मास्क का इस्तेममाल कब किया जाना चाहिए
· अगर आप स्वस्थ्य हैं तो ऐसी स्थिति में आपके लिए मास्क पहनना तभी जरूरी है जब आप किसी ऐसे व्यक्ति की देखभाल कर रहें हों जिसके कोरोना से संक्रमित होने का संदेह है।
· यदि आप खांस रहे हैं या फिर आपको बलगम है।
· मास्क के इस्तेमाल का फायदा तभी है जब साबुन या अल्कोहल वाले हैंड सैनिटाइजर से हाथों की लगतार सफाई के साथ इसका इस्तेमाल किया जाए।
· यदि आप मास्क पहन रहे हैं तो आपको यह पता होना चाहिए कि इसे कैसे इस्तेमाल और निस्तारित करना है।
मास्क का इस्तेमाल कैसे करना है
· मास्क पहनने से पहले, हाथों को अल्कोहल वाले हैंड सैनिटाइजर या साबुन से अच्छी तरह धोएं।
· अपने मुंह और नाक को मास्क से इस तरह से ढंकें कि आपके चेहरे और मास्क के बीच किसी तरह का अंतर न रहे।
· मास्क पहनने के बाद उसे न छुएं और यदि आप ऐसा करते हैं तो अपने हाथों को अल्कोहल वाले हैंड सैनिटाइजर या साबुन से अच्छी तरह से धोएं।
· जैसे ही मास्क में नमी आ जाए उसे तुरंत हटा कर दूसरा मास्क इस्तेमाल करें। एक बार इस्तेमाल किए जाने वाले मास्क को दोबारा इस्तेमाल नहीं करें।
· मास्क उतारते समय उसे दोनों किनारों से पकड़ कर उतारें। मास्क के बाहरी हिस्से को न छुएं। मास्क को इस्तेमाल के बाद तुरंत ढ़क्कन वाले कूड़ेदान में फेंकें और अपने हाथों को अल्कोहल वाले सैनिटाइजर या साबुन से अच्छी तरह से साफ करें।
अबतक देश में कोरोना वायरस के 39 पुष्ट मामलों का पता चला है। आज पांच और नए मामलों का पता केरल में चला है। केरल के ये लोग हाल ही में इटली की यात्रा पर गए थे।
भारी उद्योग मंत्रालय
कैपिटल गुड्स सेक्टर के विकास के लिए सरकार ने अंतर-मंत्रालीय समिति का गठन किया
केंद्र सरकार ने कैपिटल गुड्स सेक्टर के विकास के लिए 22 सदस्यीय अंतर-मंत्रालीय समिति का गठन किया है। समिति के जरिए भारतीय अर्थव्यवस्था को 5 लाख करोड़ डॉलर और विनिर्माण क्षेत्र को एक लाख करोड़ डॉलर का बनाने के लक्ष्य को पूरा करने में मदद मिलेगी।
समिति की जानकारी देते हुए भारी उद्योग और लोक उद्यम मंत्रालय मंत्री श्री प्रकाश जावडेकर ने खुशी जाहिर करते हुए ट्वीट में कहा है कि समिति के जरिए हम भारतीय कैपिटल गुड्स क्षेत्र को वैश्विक स्तर पर प्रतिस्पर्धी बना सकेंगे। जिसके जरिए भारत दुनिया का मैन्युफैक्चरिंग हब बनेगा।
उन्होंने कहा कि कैपिटल गुड्स सेक्टर के विकास के लिए जरूरी है कि सभी मंत्रालय और विभाग नियमित रूप से गहन मंत्रणा करें। इसी उद्देश्य के लिए अंतर-मंत्रालीय समिति का गठन किया गया है। जिसमें उन सभी मंत्रालय, विभागों का प्रतिनिधित्व है, जो कैपिटल गुड्स सेक्टर से जुड़े हुए हैं। इस कदम से कैपिटल गुड्स सेक्टर के विकास में आ रही अड़चनों को दूर किया जा सकेगा। अंतर-मंत्रालीय समिति कैपिटल गुड्स सेक्टर के संबंध में डीएचआई को एक समग्र परिप्रेक्ष्य के रूप में जानकारी पेश कर सकेगी।
समिति कैपिटल गुड्स सेक्टर से संबंधित तकनीकी विकास, मूलभूत तकनीकी विकास, वैश्विक चेन, जांच, प्रशिक्षण, वैश्विक मानक, कस्टम ड्यूटी, काम के दौरान उत्पन्न होने वाले अन्य मुद्दों पर काम करेगी। जिससे कि कैपिटल गुड्स सेक्टर को वैश्विक रूप से प्रतिस्पर्धी बनाया जा सके। साथ ही दुनिया में भारत एक मैन्युफैक्चरिंग हब के रूप में स्थापित हो सके। इसके अलावा कैपिटल गुड्स सेक्टर संबंधित दूसरे मुद्दे भी चेयरमैन की स्वीकृति के बाद समिति का सामने रखे जा सकेंगे।
अंतर-मंत्रालीय समिति की अध्यक्षता  डीएचआई के सचिव करेंगे। जिसमें विभिन्न मंत्रालयों/ विभागों के वरिष्ठ अधिकारी सदस्य के रूप में शामिल होंगे, जो कि प्रत्येक तिमाही में आपस में बैठक करेंगे। इसके अलावा जरूरत होने पर दूसरे विभाग या विशेषज्ञ को बैठक के लिए अध्यक्ष द्वारा बुलाया जा सकेगा।
कैपिटल गुड्स सेक्टर के लिए अंतर-मंत्रालीय समिति ये सदस्य शामिल होंगे-
|
|
क्रम.संख्या
|
|
मंत्रालय/विभाग/संगठन
|
|
चेयरमैन/सदस्य/मेंबर सेक्रेटरी
|
|
1.
|
|
सचिव, डीएचआई
|
|
चेयरमैन
|
|
2.
|
|
संयुक्त सचिव, डीएचआई 
|
|
मेंबर सेक्रेटरी
|
|
3.
|
|
संयुक्त सचिव, डीएचआई 
|
|
सदस्य
|
|
4.
|
|
सलाहकार , नीति आयोग
|
|
सदस्य
|
|
5.
|
|
महानिदेशक, बीआईएस
|
|
सदस्य
|
|
6.
|
|
सीईओ, एनएसडीसी
|
|
सदस्य
|
|
7.
|
|
संयुक्त सचिव, राजस्व विभाग, नॉर्थ ब्लॉक
|
|
सदस्य
|
|
8.
|
|
संयुक्त सचिव, वाणिज्य मंत्रालय
|
|
सदस्य
|
|
9.
|
|
संयुक्त सचिव, औद्योगिक नीति और संवर्धन विभाग
|
|
सदस्य
|
|
10.
|
|
संयुक्त सचिव, इलेक्ट्रॉनिकी औऱ सूचना प्रौद्योगिकी मंत्रालय
|
|
सदस्य
|
|
11.
|
|
संयुक्त सचिव, सूक्ष्म, लघु एवं मध्यम उद्योग मंत्रालय
|
|
सदस्य
|
|
12.
|
|
संयुक्त सचिव , रसायन एवं पेट्रो-रसायन विभाग
|
|
सदस्य
|
|
13.
|
|
संयुक्त सचिव, खनन मंत्रालय
|
|
सदस्य
|
|
14.
|
|
संयुक्त सचिव, कोयला मंत्रालय
|
|
सदस्य
|
|
15.
|
|
संयुक्त सचिव, कपड़ा मंत्रालय
|
|
सदस्य
|
|
16.
|
|
संयुक्त सचिव, सड़क परिवहन और राजमार्ग मंत्रालय
|
|
सदस्य
|
|
17.
|
|
संयुक्त सचिव, स्टील मंत्रालय
|
|
सदस्य
|
|
18.
|
|
संयुक्त सचिव, खाद्य एवं प्रसंस्करण विभाग
|
|
सदस्य
|
|
19.
|
|
संयुक्त सचिव, उर्वरक विभाग
|
|
सदस्य
|
|
20.
|
|
संयुक्त सचिव, विद्युत मंत्रालय
|
|
सदस्य
|
|
21.
|
|
संयुक्त सचिव, प्ट्रोलियम एवं प्राकृतिक गैस मंत्रालय
|
|
सदस्य
|
|
22.
|
|
डीडीजी, डीजीएटी
|
|
सदस्य
स्वास्थ्य एवं परिवार कल्याण मंत्रालय
स्वास्थ्य सचिव ने वीडियो कॉन्फ्रेंस के जरिए संबंधित राज्यों/केंद्र शासित प्रदेशों के साथ कोविड-19 पर की गई कार्रवाई और तैयारियों की समीक्षा की
स्वास्थ्य एवं परिवार कल्याण सचिव सचिव सुश्री प्रीति सूदन ने वीडियो कॉन्फ्रेंस के जरिए राज्यों/केंद्रशासित प्रदेशों के स्वास्थ्य सचिवों, राष्ट्रीय रोग नियंत्रण केन्द्र  के वरिष्ठ अधिकारियों और हवाई अड्डे के सार्वजनिक स्वास्थ्य अधिकारियों  के साथ कोविड-19 से बचाव एवं प्रबंधन पर उनकी तैयारियों की समीक्षा की। केंद्रीय स्वास्थ्य मंत्री डॉ. हर्षवर्धन प्रतिदिन ताजा हालात, की गई कार्रवाई और राज्यों/केंद्रशासित प्रदेशों की तैयारियों की समीक्षा करते हैं।
स्वास्थ्य एवं परिवार कल्याण सचिव ने कहा कि उभरते वैश्विक हालात को देखते हुए केंद्र के स्तर पर संबंधित मंत्रालयों और राज्यों/केंद्रशासित प्रदेशों के साथ समन्वय करते हुए कई एहतियाती कदम उठाए गए हैं। उन्होंने कहा कि ऐसे में राज्यों/केंद्रशासित प्रदेशों को उच्च सतर्कता बनाए रखने, सामुदायिक निगरानी के लिए प्रोटोकॉल के संबंध में सतर्क रहने और हवाई अड्डों एवं जांच-चौकियों पर छानबीन तेज करने की जरूरत है। उन्होंने मजबूत और प्रभावी सामुदायिक निगरानी उपायों के महत्व पर जोर दिया। इसके अलावा, उन्होंने राज्यों/केंद्रशासित प्रदेशों को यह सुनिश्चित करने की सलाह दी कि रक्त के नमूनों के संग्रह और परीक्षण के लिए आवश्यक प्रोटोकॉल का पालन किया जाए।
राज्यों/केंद्रशासित प्रदेशों को हवाई अड्डों पर एपीएचओ और जांच-चौकियों को मजबूत करने के लिए अपेक्षित कर्मी उपलब्ध कराने की सलाह दी गई है। राज्यों/केंद्रशासित प्रदेशों से सभी आवश्यक व्यक्तिगत सुरक्षा उपकरण , मास्क इत्यादि की पर्याप्त आपूर्ति और पर्याप्त संख्या में तैयार पृथक वार्ड सुनिश्चित करने का आग्रह किया गया। स्वास्थ्य एवं परिवार कल्याण सचिव ने निवारक उपायों पर समुदाय में जागरूकता बढ़ाने और राज्य नियंत्रण कक्ष संख्या के बारे में भी लोगों को बताने का आग्रह किया है। ईरान से आए लोगों के संदर्भ में जम्मू-कश्मीर और लद्दाख की विशिष्ट समीक्षा की गई।
प्रधानमंत्री कार्यालय
प्रधानमंत्री ने ‘एग्जाम वॉरियर्स’ किताब से परीक्षा की तैयारी के दौरान माता-पिता की रचनात्मक भूमिका पर एक दिलचस्प संकलन साझा किया
प्रधानमंत्री श्री नरेन्द्र मोदी ने ‘एग्जाम वॉरियर्स’ किताब से परीक्षा की तैयारी के दौरान माता-पिता की भूमिका पर एक संकलन साझा किया है।
narendramodi_in के एक ट्वीट को साझा करते हुए, प्रधानमंत्री ने ट्वीट किया :
“परीक्षा की तैयारी के दौरान माता-पिता की रचनात्मक भूमिका पर एक दिलचस्प संकलन। #ExamWarriors”
रसायन एवं उर्वरक मंत्रालय
वी एन दत्त ने एन एफ एल के अध्यक्ष एवं प्रबंध निदेशक का पदभार संभाला
श्री वीरेंद्र नाथ दत्त, निदेशक , नेशनल फर्टिलाइजर्स लिमिटेड - एन एफ एल ने कंपनी के अध्यक्ष और प्रबंध निदेशक का अतिरिक्त प्रभार संभाल लिया है। श्री दत्त अक्टूबर, 2018 से कंपनी में निदेशक  के रूप में जुड़े हुए है।
महर्षि दयानंद विश्वविद्यालय से एमबीए, श्री दत्त को फर्टिलाइजर उद्योग के अलावा गेल इंडिया और ओएनजीसी जैसी बड़ी सरकारी कम्पनियों में कार्य का 35 साल से अधिक का अनुभव है।
एनएफएल में कार्यभार ग्रहण करने से पहले, वह गेल  लिमिटेड में कार्यकारी निदेशक थे जहां वे कॉरपोरेट रणनीति, योजना और एडवोकेसी के अलावा कंपनी के देश भर में विपणन कारोबार के प्रभारी थे । वे महानगर गैस लिमिटेड, मुंबई के बोर्ड में निदेशक भी रह चुके हैं ।
1995 में गेल इंडिया में कार्यभार ग्रहण करने से पहले श्री दत्त ने ओएनजीसी में भी 10 साल तक कार्य किया है |
निदेशक , एनएफएल के रूप में कार्य करते हुए श्री दत्त ने कंपनी की उर्वरक बिक्री को विगत दो वर्षों में 32 प्रतिशत वृद्धि के साथ 43 लाख मी.टन से 57 लाख मी.टन तक पहुँचाने में मुख्य भूमिका निभाई है । इस अवधि के दौरान, एनएफएल ने उर्वरक उद्योग में अखिल भारतीय स्तर पर अपनी पहचान बनाई है।
नवीन एवं नवीकरणीय ऊर्जा मंत्रालय
इरेडा ने 2022 में पहली तिमाही के वित्तीय नतीजों की घोषणा की
कर पूर्व लाभ 72 प्रतिशत बढ़कर 340 करोड़ रुपये हो गया जो वित्तीय वर्ष 2021-22 की पहली तिमाही में 197.20 करोड़ रुपये था
एनपीए वित्तीय वर्ष 2021-22 की पहली तिमाही के 4.77 प्रतिशत के मुकाबले घटकर 2.92 फीसदी रह गया
नवीन एवं नवीकरणीय ऊर्जा मंत्रालय  के तहत एक सार्वजनिक उपक्रम भारतीय अक्षय ऊर्जा विकास एजेंसी लिमिटेड  ने आज 30 जून, 2022 को समाप्त पहली तिमाही के लिए अंकेक्षित वित्तीय नतीजों की घोषणा की। कंपनी ने 339.86 करोड़ रुपये का कर पूर्व लाभ  दर्ज किया है जो पिछले वित्त वर्ष की पहली तिमाही के 197.20 करोड़ रुपये की तुलना में 72 प्रतिशत अधिक है। वित्तीय वर्ष 2022-23 की पहली तिमाही में इरेडा की शुद्ध गैर-निष्पादित आस्तियां  घटकर 2.92 प्रतिशत रह गईं जो वित्त वर्ष 2021-22 की पहली तिमाही के 4.77 प्रतिशत रही थीं। इस प्रकार शुद्ध एनपीए में सालाना आधार पर 39 प्रतिशत की उल्लेखनीय गिरावट दर्ज की गई।
वित्तीय वर्ष 2021-22 की पहली तिमाही के मुकाबले वित्तीय वर्ष 2022-23 की पहली तिमाही के वित्तीय नतीजे की मुख्य विशेषताएं इस प्रकार हैं:
• कर पूर्व लाभ: 197.91 करोड़ रुपये के मुकाबले 339.86 करोड़ रुपये 
• कर पश्चात लाभ: 189.63 करोड़ रुपये के मुकाबले 225.96 करोड़ रुपये 
• सकल आय: 702.17 करोड़ रुपये के मुकाबले 786.19 करोड़ रुपये 
• कुल संपत्ति: 3,163.42 करोड़ रुपये के मुकाबले 5,513.92 करोड़ रुपये 
• ऋण खाता: 26,673.38 करोड़ रुपये के मुकाबले 32,679.32 करोड़ रुपये 
• ऋण वितरण: 665 करोड़ रुपये के मुकाबले 852.47 करोड़ रुपये 
• शुद्ध एनपीए: 4.77 प्रतिशत के मुकाबले 2.92 प्रतिशत 
• सकल एनपीए: 8.11 प्रतिशत के मुकाबले 5.33 प्रतिशत 
इरेडा के चेयरमैन एवं प्रबंध निदेशक  श्री प्रदीप कुमार दास ने कहा, 'इरेडा ने 339.86 करोड़ रुपये के साथ न केवल अब तक की सर्वाधिक तिमाही कर पूर्व लाभ हासिल किया है बल्कि अपने सकल एवं शुद्ध एनपीए में भी उल्लेखनीय गिरावट दर्ज की है जो किसी एनबीएफसी के लिए एक बड़ी उपलब्धि है।
इरेडा के सीएमडी ने यह भी कहा कि इसे टीम इरेडा के योगदान के बिना हासिल करना संभव नहीं होता। उन्होंने सभी कर्मचारियों को उनकी निरंतर कड़ी मेहनत और समर्थन के लिए धन्यवाद दिया। उन्होंने केंद्रीय विद्युत, नवीन एवं नवीकरणीय ऊर्जा मंत्री श्री आर. के. सिंह और नवीन एवं नवीकरणीय ऊर्जा, रसायन एवं उर्वरक राज्य मंत्री श्री भगवंत खुबा के निरंतर मार्गदर्शन एवं समर्थन के लिए हार्दिक आभार व्यक्त किया। श्री दास ने कंपनी को एमएनआरई के सचिव एवं अन्य अधिकारियों और निदेशक मंडल से मिले समर्थन के लिए भी अपना आभार व्यक्त किया।
वित्त मंत्रालय
डीआरआई और इंडियन कोस्ट गार्ड्स ने तमिलनाडु में दो मामलों में 20.21 करोड़ रुपये की कीमत का 32 किलोग्राम से अधिक सोना जब्त किया
राजस्व खुफिया निदेशालय  ने इंडियन कोस्ट गार्ड , मंडपम और रामनाद कस्टम, प्रीवेंटिव डिवीजन की मदद से एक संयुक्त अभियान में मछली पकड़ने वाली दो नौकाओं को रोका और 32.869 किलोग्राम विदेशी मूल का सोना जब्त किया, जिसकी कीमत 20.21 करोड़ रुपए की तस्करी श्रीलंका से तट के रास्ते भारत में की गई थी।
डीआरआई, चेन्नई द्वारा विशिष्ट खुफिया जानकारी प्राप्त की गई थी कि मछली पकड़ने वाली नौकाओं का उपयोग करके विभिन्न गिरोहों द्वारा रामनाड  में वेधलाई तट के माध्यम से श्रीलंका से विदेशी मूल के सोने की तस्करी की जा रही है। डीआरआई अधिकारियों ने आईसीजी की मदद से व्यापक तटीय निगरानी की और संदिग्ध मछली पकड़ने वाली नौकाओं की पहचान की।
समुद्र में पीछा करने के बाद 30 मई 2023 की सुबह डीआरआई अधिकारियों और तटरक्षक अधिकारियों की एक टीम ने संदिग्ध मछली पकड़ने वाली नौकाओं में से एक को रोका। अवरोधन के दौरान, मछली पकड़ने वाली नाव में सवार लोगों ने वर्जित पार्सल को समुद्र में गिरा दिया। प्रतिबंधित पार्सल में 11.6 किलोग्राम विदेशी मूल का सोना है, जिसकी कीमत 7.13 करोड़ रु. है। इसे तटरक्षक बल के विशेषज्ञ गोताखोरों की मदद से समुद्र तल से बरामद किया गया है और इसे सोने की तस्करी के लिए इस्तेमाल की गई नाव के साथ जब्त कर लिया गया है।
30 मई 2023 की रात को मछली पकड़ने वाली एक दूसरी संदिग्ध नाव की पहचान हुई। इसके बाद, डीआरआई अधिकारी एक भारतीय सीमा शुल्क गश्ती नाव पर चढ़े और संदिग्ध मछली पकड़ने वाली नाव की ओर बढ़े और दूर से देखा कि नाव में बैठ लोग किनारे पर इंतजार कर रहे दो रिसीवरों को एक पार्सल सौंप रहे थे। समुद्र की ओर से तेजी से आ रही भारतीय सीमा शुल्क की नाव को देखकर, दोनों रिसीवरों ने तस्करी के सोने को लेकर अंधेरे में भागने की कोशिश की। अधिकारियों ने अंधेरे में रिसीवर का पीछा किया और उन्हें दबोच लिया।
लोगों से पूछताछ करने पर उनके पास से एक जैकेट में आठ पैकेट मिले। विस्तृत जांच में 21.269 किलोग्राम विदेशी मूल का सोना बरामद हुआ जिसकी कीमत 13.08 करोड़ रुपए आंकी गई है। इसे सोने की तस्करी के लिए इस्तेमाल की जाने वाली नाव और एक दोपहिया वाहन के साथ जब्त किया गया है।
आगे की जांच जारी है।
रक्षा मंत्रालय
चक्रवाती तूफान 'यास' ओडीशा तट से टकराया, भारतीय तटरक्षक के समय रहते किए सुरक्षात्मक उपायों से कई लोगों की जान बची
अत्यधिक गंभीर चक्रवाती तूफान 'यास' दिनांक 26 मई, 2021 को ओडीशा तट पर बालासोर से लगभग 20 किलोमीटर दक्षिण में टकराया था। भारतीय तटरक्षक  द्वारा पूर्वी समुद्र तट और अंडमान एवं निकोबार द्वीप समूह पर किए गए व्यापक पूर्व उपायों से जान-माल की रक्षा में सहायता प्राप्त हुई।
समय रहते उठाए गए सुरक्षात्मक कदमों के रूप में आईसीजी ने समुद्र में गई 265 मछली पकड़ने वाली नौकाओं की सुरक्षित वापसी सुनिश्चित की। इसके अलावा, जैसा कि सलाह दी गई है, ओडीशा और पश्चिम बंगाल तट पर लंगरगाह में जहाजों ने सुरक्षित आश्रय लिया था और सिंगल पॉइंट मूरिंग  संचालन को निलंबित कर दिया गया था। किसी भी व्यापारिक जहाज़ से किसी तरह के नुकसान की कोई खबर नहीं मिली है।
आईसीजी की सभी तटवर्ती, पानी में स्थित और विमानन इकाइयां तूफान के बाद उत्पन्न होने वाले स्थिति की प्रतिक्रिया के स्वरूप उपायों के लिए पूर्वी समुद्र तट पर तत्परता की तैयारी की सर्वोच्च अवस्था में हैं। संभावित खोजबीन और बचाव अभियानों के लिए समुद्र में रणनीतिक रूप से तैनात तीन आईसीजी जहाज तट के करीब स्थितिजन्य आकलन करने के लिए ओडीशा और पश्चिम बंगाल तट के करीब पहुंच रहे हैं, साथ ही इस क्षेत्र की सफाई भी कर रहे हैं।
पश्चिम बंगाल सरकार के अनुरोध पर आईसीजी ने सहायता के लिए दीघा और कोंतई में अपनी आपदा राहत टीमों  को तैनात किया है। भारतीय तटरक्षक के एयर कुशन वाहन ने भी पश्चिम बंगाल के नयाचरा में फंसे करीब 100 लोगों को बचाया। बचाव कार्य जारी है। आईसीजी आपदा प्रतिक्रिया दल ने भी कोंताई में स्थानीय लोगों को निकालने में सहायता की। पश्चिम बंगाल और ओडीशा में फुलाई जा सकने वाली नावें, जीवन रक्षक पेटियां तथा जीवन रक्षक जैकेट के साथ अन्य आईसीजी आपदा राहत टीमें भी खड़ी हैं और राज्य प्राधिकारियों द्वारा उठाई गई आवश्यकता के अनुसार तैनात की जा रही हैं। फौरन तैनाती के लिए मेडिकल टीमों और एंबुलेंस को भी स्टैंडबाई पर रखा गया है।
समुद्र में नौकाओं, जहाजों, फिक्स्ड प्लेटफार्मों और अन्य परिसंपत्तियों की सुरक्षा सुनिश्चित करने के लिए राज्य प्रशासन, स्थानीय प्राधिकरणों, बंदरगाहों, तेल रिग ऑपरेटरों, शिपिंग, मत्स्य पालन प्राधिकरणों, मछुआरा संघों तथा अन्य हितधारकों के साथ करीबी संपर्क एवं समन्वय बनाए रखा जा रहा है।
विद्युत मंत्रालय
विद्युत और नवीन एवं नवीकरणीय ऊर्जा मंत्री ने चौथे भारत-ऑस्ट्रेलिया ऊर्जा संवाद की अध्यक्षता की
दोनों पक्षों ने नवीकरणीय ऊर्जा, ऊर्जा दक्षता, भंडारण, ईवी, महत्वपूर्ण खनिजों और खनन को केन्द्र में रखकर अपने-अपने देशों में ऊर्जा के क्षेत्र में बदलाव से संबंधित विभिन्न गतिविधियों पर चर्चा की
भारत और ऑस्ट्रेलिया ने नवीन एवं नवीकरणीय ऊर्जा से संबंधित प्रौद्योगिकी से जुड़े आशय - पत्र पर हस्ताक्षर किए
चौथा भारत-ऑस्ट्रेलिया ऊर्जा संवाद 15 फरवरी, 2022 को आयोजित किया गया। भारतीय पक्ष की ओर से केन्द्रीय विद्युत और नवीन एवं नवीकरणीय ऊर्जा मंत्री श्री आर.के. सिंह और आस्ट्रेलियाई पक्ष की ओर से ऊर्जा एवं उत्सर्जन न्यूनीकरण मंत्री श्री एंगस टेलर ने इस संवाद की सह-अध्यक्षता की।
इस संवाद में चर्चा का मुख्य विषय ऊर्जा के क्षेत्र में बदलाव था और दोनों देशों के ऊर्जा मंत्रियों ने नवीकरणीय ऊर्जा, ऊर्जा दक्षता, भंडारण, ईवी, महत्वपूर्ण खनिजों, खनन आदि को केन्द्र में रखकर अपने-अपने देशों में चल रही ऊर्जा के क्षेत्र में बदलाव से संबंधित विभिन्न गतिविधियों के बारे में विस्तार से चर्चा की। भारत द्वारा ऊर्जा के क्षेत्र में बदलाव से जुड़े विकासशील देशों के लक्ष्यों को पूरा करने के लिए जलवायु वित्त पोषण पर भी प्रकाश डाला गया।
इस संवाद के दौरान भारत और ऑस्ट्रेलिया के बीच नवीन एवं नवीकरणीय ऊर्जा से संबंधित प्रौद्योगिकी से जुड़े एक आशय - पत्र पर हस्ताक्षर किए गए। यह आशय - पत्र वैश्विक उत्सर्जन में कमी लाने की प्रक्रिया को तेज करने के लिए नवीन एवं नवीकरणीय ऊर्जा से संबंधित प्रौद्योगिकियों की लागत को घटाने और इन प्रौद्योगिकियों की तैनाती को आगे बढ़ाने की दिशा में काम करने का मार्ग प्रशस्त करेगा। इस आशय - पत्र का मुख्य जोर बेहद कम लागत वाले सौर और स्वच्छ हाइड्रोजन के उत्पादन और उसकी तैनाती को बढ़ाने पर होगा।
भारत-ऑस्ट्रेलिया ऊर्जा संवाद के तहत पांच संयुक्त कार्य समूहों - विद्युत; नवीन एवं नवीकरणीय ऊर्जा; कोयला एवं खानों; महत्वपूर्ण खनिज; और तेल एवं गैस - के सह-अध्यक्षों ने संबंधित संयुक्त कार्य समूहों के अंतर्गत अब तक की प्रगति और आगे की कार्य योजना के बारे में जानकारी प्रस्तुत की।
प्रौद्योगिकी को आगे बढ़ाने और ऊर्जा के क्षेत्र में स्वच्छ बदलाव पर ध्यान देने की तत्काल जरूरत है। इस संदर्भ में, सर्वसम्मत आगे की कार्य योजना में ऊर्जा दक्षता से संबंधित प्रौद्योगिकी; ग्रिड प्रबंधन; फ्लू गैस डिसल्फराइजेशन, बायोमास या हाइड्रोजन को-फायरिंग, जल चक्र से संबंधित स्थितियों के अधिकतम उपयोग, नवीकरणीय समेकन, बैटरी और इलेक्ट्रिक चालित परिवहन से संबंधित अनुसंधान एवं विकास के मामले में सहयोग जैसे विषय शामिल हैं।
विद्युत क्षेत्र के अलावा, अन्य संयुक्त कार्य समूहों के तहत कई क्षेत्रों में सहयोग अपेक्षित है। इनमें ग्रीन हाइड्रोजन की लागत को कम करना; कोयला आधारित ऊर्जा सुरक्षा और संसाधनों की तैनाती के मामले में सहयोग; खनिज के क्षेत्र में निवेश के अवसर और एलएनजी के क्षेत्र में भागीदारी की संभावना तलाशना आदि शामिल है।
सड़क परिवहन एवं राजमार्ग मंत्रालय
संकट में मदद करने वाले लोगों की सुरक्षा के लिए नियम प्रकाशित
सड़क परिवहन और राजमार्ग मंत्रालय ने दिनांक 29 सितंबर, 2020 को जीएसआर 594  के तहत संकट में मदद करने वाले लोगों की सुरक्षा के लिए नियम प्रकाशित किया है। नियम में गुड स्मार्टियन को अधिकार प्रदान किया गया है जिसमें शामिल एक गुड स्मार्टियन के लिए नियमों में अधिकार की विस्तृत जानकारी दी गई है और धर्म, राष्ट्रीयता, जाति या लिंग के आधार पर किसी भी भेदभाव के बिना सम्मानपूर्वक व्यवहार किया जाएगा। कोई भी पुलिस अधिकारी या कोई अन्य व्यक्ति अपने नाम, पहचान, पता या ऐसे किसी भी व्यक्तिगत विवरण का खुलासा करने के लिए एक गुड स्मार्टियन को मजबूर नहीं करेगा। हालांकि, वह स्वेच्छा से कोई जानकारी देने का विकल्प चुन सकता है। नियम यह भी कहा गया है कि प्रत्येक सार्वजनिक और निजी अस्पताल प्रवेश द्वार या अन्य विशिष्ट स्थान पर और अपनी वेबसाइट पर हिंदी, अंग्रेजी और स्थानीय भाषा में एक चार्टर प्रकाशित करेगा और अधिनियम और बनाए गए नियम के तहत गुड स्मार्टियन के अधिकारों को बताएंगे। इसके अलावा, यदि कोई व्यक्ति स्वेच्छा से उस मामले में गवाह बनने के लिए सहमत हो गया है जिसमें उसने एक गुड स्मार्टियन के रूप में काम किया है, तो उसे इस नियम के प्रावधानों के अनुसार जांच की जाएगी, जिसके लिए नियमों में विस्तृत दिशानिर्देश और प्रक्रिया का उल्लेख किया गया है।
यह उल्लेखनीय है कि मोटर वाहन  अधिनियम, 2019 ने एक नई धारा 134 ए, अर्थात "गुड स्मार्टियन का संरक्षण" डाला गया है जो यह बताता है कि एक गुड स्मार्टियन मोटर वाहन से जुड़े किसी दुर्घटना के शिकार व्यक्ति की मृत्यु या मृत्यु के लिए किसी भी नागरिक या आपराधिक कार्रवाई के लिए उत्तरदायी नहीं होगा जहां आपातकालीन चिकित्सा या गैर-चिकित्सा देखभाल या सहायता प्रदान करते समय कार्रवाई करने में असफल रहने या कार्रवाई करने में गुड स्मार्टियन की लापरवाही के कारण ऐसी चोट या मृत्यु हुई है और यह कि केंद्र सरकार के नियमों के आधार पर गुड स्मार्टियन के व्यक्तिगत सूचना का खुलासा और इससे संबंधित अन्य मामलों के लिए गुड स्मार्टियन से पूछताछ या जांच कर सकती है।
प्रधानमंत्री कार्यालय
प्रधानमंत्री ने वन  संशोधन विधेयक, 2023 के न्यू इंडिया की आकांक्षाओं के अनुरूप होने की पुष्टि की
प्रधानमंत्री श्री नरेन्द्र मोदी ने केंद्रीय पर्यावरण, वन और जलवायु परिवर्तन मंत्री श्री भूपेन्द्र यादव के एक लेख के माध्यम से वन  संशोधन विधेयक, 2023 को रेखांकित किया है।
अपने लेख में मंत्री श्री यादव ने बताया है कि कैसे यह विधेयक न्यू इंडिया में लोगों की आकांक्षाओं को पूरा करता है तथा जंगलों के बाहर हरित क्षेत्रों का विस्तार करने और वनों को अधिक उत्पादक बनाने के लिए अवसर प्रदान करता है।
प्रधानमंत्री कार्यालय ने ट्वीट किया:
"केंद्रीय मंत्री श्री भूपेन्द्र यादव ने वन  संशोधन विधेयक, 2023 के बारे में लिखा है... अवश्य पढ़ें!"
रक्षा मंत्रालय
रक्षामंत्री श्री राजनाथ सिंह ने कहा कि भारत और फ्रांस के बीच मजबूत सहयोग निरंतर बढ़ता रहेगा और वैश्विक शांति, समृद्धि और पर्यावरणीय निरंतरता में योगदान देता रहेगा
रक्षामंत्री श्री राजनाथ सिंह ने आज भारतीय वायुसेना को साधन संपन्न बनाने पर ध्यान केंद्रित करने पर जोर देते हुए कहा कि नया राफेल मीडिया मल्टी-रोल काम्बैट एयरक्राफ्ट  भारत को मजबूत बनाएगा और वायु क्षेत्र में उसके वर्चस्व को बेतहाशा प्रोत्साहन देते हुए क्षेत्र में शांति और सुरक्षा सुनिश्चित करेगा। फ्रांस के मेरिग्नेंस में राफेल विमान भारत को सौंपे जाने के समारोह को संबोधित करते हुए श्री सिंह ने कहा कि भारतीय सशस्त्र बलों के लिए यह ऐतिहासिक और महत्वपूर्ण दिन है।
श्री राजनाथ सिंह ने कहा, ‘भारत में आज दशहरा है, इस त्यौहार में हम बुराई पर जीत की खुशियां मनाते हैं। आज 87वां भारतीय वायुसेना दिवस भी है। इसलिए आज का दिन कई मायनों में महत्वपूर्ण है।’
रक्षामंत्री श्री राजनाथ सिंह ने कहा कि भारत और फ्रांस के बीच मजबूत सहयोग निरंतर बढ़ता रहेगा और वैश्विक शांति, समृद्धि और पर्यावरणीय निरंतरता में योगदान देता रहेगा। उन्होंने इस समारोह के महत्व पर भी बल देते हुए कहा कि यह भारत और फ्रांस के बीच सामरिक साझेदारी की गहराई दर्शाता है।
श्री राजनाथ सिंह ने कहा कि उन्हें यह जानकर बेहद प्रसन्नता हो रही है कि बड़ी तादाद में भारतीय वायुसेना के अधिकारियों और जवानों को फ्रांस में राफेल लड़ाकू विमान उड़ाने, रख-रखाव में सहायता तथा उसके लॉजिस्टिक्स के लिए प्रशिक्षित किया जा रहा है। उन्होंने आशा व्यक्त की कि फ्रांस में प्रशिक्षण से चालक दल को भारत में अपने कार्यों का निर्वहन करने के लिए आवश्यक ज्ञान और पेशेवर विशेषज्ञता प्राप्त करने में मदद मिलेगी।
रक्षामंत्री श्री राजनाथ सिंह ने कहा कि इस परियोजना का सुचारू कार्यान्वयन सुनिश्चित करने के लिए भारत की ओर से राफेल परियोजना निरीक्षण दल  अगस्त, 2017 से ही फ्रांस में तैनात है। श्री राजनाथ सिंह ने कहा कि राफेल लड़ाकू विमान को तय समय पर भारत को सौंपा जा रहा है और इससे भारतीय वायुसेना की ताकत बढ़ेगी।
उन्होंने कहा, ‘मैं राफेल विमान में उड़ान भरने के लिए उत्सुक हूं। यह अत्यंत सम्मानजनक अनुभव होगा।’
विजयदशमी के पावन अवसर पर रक्षामंत्री ने राफेल पर ‘शस्त्र पूजा’ की।
इस अवसर पर फ्रांस की सशस्त्र बलों की मंत्री सुश्री फ्लोरेंस पार्ली और डसॉल्ट एविएशन के मुख्य कार्यकारी अधिकारी श्री एरिक ट्रेपियर भी उपस्थित थे।
भारत और फ्रांस की सरकारों के बीच 23 सितम्बर, 2016 को 36 राफेल लड़ाकू विमानों की खरीद के लिए अंतर-सरकारी समझौते  पर हस्ताक्षर हुए थे।